Main khala mein paida hui.
Kabhi sooraj ki tapish apnay chehray pe mehsoos nahi ki,
na tou kabhi hawa ki saans li, kabhi paani mein bhi nahi tairi.
Hum mein se koi bhi nahi.
3 naslon tak, Ark ne
insanyat ko bacha kar rakha,
par ab humara ghar tabah ho raha hai.
Aur insanyat ke liye hum hee aik aakhri umeed hain.
100 qaidi aik halaqat ke mission par
zameen par bhejay gaye.
Hum yahan isliye hain kyunke hum ne qanoon tora.
Aur zameen par koi qanoon nahi
Humein sirf zinda rehna hai.
Lekin yeh zameen humein aazmaayegi
apnay posheeda raazon se,
aur sabse eham, hum eik dosre ko.
"The 100" par ab tak...
Ark Station, meri awaz arahi hai.
Humein aap ki zaroorat hai.
Tum keh rahay ho ke zameen par log bach gaye hain?
Haan. Earth par jiya ja sakta hai.
Grounder ne Octavia ki jaan bachayi
aur Bellamy ne usay pakar kar aziyat di.
Mera naam Lincoln hai.
Chalo.
Ab jab grounder bhaaga hai,
tou humein hamlay keliye tayyaar rehna chaahiye.
Hum zameen par ja rahay hain
par hum sab nahi.
Is Ark par 2,237 afraad hain
aur dropships mein 700 hee ja sakte hain.
Meray azeezon, aaj aik Tareekhi ijtehad ka din hai.
Har saal hum apnay buzurgon ka shukar ada karne keliye yeh karte hain
jinhonay 12 stations jorr kar Ark banayi,
Yeh aakhri baar hum Ark pe yeh din manayengay.
Aglay saal se hum zameen par manayengay yeh din.
Sahi baat hai. Saara kaam tou humnay kiya.
-Koi isay chup karaye. -Tum chup raho, Miller.
Koi zabardasti nahi dikha raha tumhein.
97 saal se, hum ne intehayi dushwari ke saath yeh waqt guzara
is umeed mein ke humari aanay waali naslein dobara duniya mein jaayeingi...
Yeh mat kehna ke tumhein Unity Day nahi pasand.
Unity Day aik jhoot hai.
Ark is wajha se wajood mein aayi kyunke
terwa station tabah hogaya tha.
Humein...adat hogayi hai yeh jhooti kahani
batani ki aik doosray ko.
Unity Day kahani logon ko umeed deti hai,
aur aman ki taraf khauf o hiraas se duur.
Khauf o hiraas ki zaroorat bhi kyun hai?
Monty ne phir kar dikhaya!
Hey! Is walay ko aap bula sakte hain Unity juice!
Kis ko pyas lag rahi hai?
-Monty! -Yeh lo.
Hey. Meray liye bhi bachao.
Unity Day mubarak.
Yeh lo, aagay barhao.
Zameen par maujud humaray bachay aur bachiyan
jo yeh paigham sun rahay hain,
hum jald milengay.
Pehli exodus ship aglay 60 ghantay mein launch hogi,
tum sab ki zaroorat poori karne ke liye,
tou himmat rakho.
Madad aarahi hai.
Hello, Abby.
Diana.
Humnay apnay logon ki rooh dekhi hai.
Umeed hai tumhein bura nahi laga hoga
jo mainay council seat par jagah leli.
Aaj ke din sab maaf.
Sahi bola. Tum apni beti se milnay waali ho.
Khair mainay buhat bol liya.
Aap sab pageant ke liye aye hain, waisay bhi.
Apni taqreer mukhtasir kar raha hai.
Kya?
Oh, kuch nahi.
Uski taqreer likhnay mein madad ki thi.
Sab se acha hissa tou bola hee nahi.
Mazeed dair kiye baghair, paish karta houn humari kahani.
Mujhay pata chala hai ke tum pehli Exodus ship par hogay.
Haan. Zameen ki security dekhnay ke liye.
Meray liye aik darakht lejaogay?
Mom, mujhay kaam karna hai.
Acha kamse kam departure ceremony par hee ajana.
Khairabad karne.
Alwidayi tohfa hee samajh lo apni maa ka.
Mujhay yaad nahi.
Ijazat chahta houn.
Buhat pehle jab dunya par aag lag gayi thi,
12 stations tanha khala mein urr rahay thay.
Phir aik din, Mir Shenzhen ke qareeb se guzra,
aur unhonay socha ke zindagi saath guzarna behtar hoga.
Baaqi stations ne yeh cheez dekhi,
tou un ka bhi dil kiya ke woh bhi saath hon.
Jab tamam stations apas mein juray,
tou woh banay...
Daddy?
Tumharay daddy ko dhoondta houn.
Jaha, tum theek ho?
Isay tabeeb kay paas lejao, foran!
Kane!
Pata karwao yeh kisnay karwaya!
Mom.
Mom, mom.
Humein forri taur par imdad ki zaroorat hai!
Dr. Griffin, aap ki madad ki zaroorat hai.
Sukoon mein aap yahan se jaayein.
Pyaar mein aap ko agla din milay.
Safar acha rahay
humaari aakhri manzil par pohonchne ka.
Umeed hai phir mileingay.
Marcus...
Buhat afsos hua.
Par tumhein yahan se le kar jaana hoga.
Sir.
Yeh aik baghawat thi.
Councilors Cole, Kaplan,
Muir, aur Fuji sab margaye.
-Agar apni taqreer chhoti nahi karte... -Councilor Sydney kahan hai.
Woh blast se pehlay hee chali gayi thi.
Main dhoondta houn.
Haan, karo.
aur dropship par dugna pehra daal dou.
Ark ko band kar raha houn!
Hum ja ke hee rahengay.
Unhay lag raha hai ke iskay peechay aap hain.
Humaray paas dou hee raastay hain...
Rukk ke laray hum jeet bhi saktay hain
agar baaqi log humaray saath hojaye.
Aur agar nahi kar paye phir, doosra kon sa raasta hai?
Exodus ship par abhi jaana hoga.
Woh tayar nahi hai abhi.
Humaray engineers jaldi kar sakte hain?
Itni bari noiyat ki ship ki batteries charge karne mein waqt lagta hai
Ark ko bina nuqsan pohonchaye.
Phir pohoncha dou nuqsaan.
Thanda hojayega.
Lockdown kay saath agar unhay raasta mil bhi jaaye
kam aabaadi wale stations ko alag karne ka,
log marengay.
Jaanein tou dono soorton mein jaayeingi.
Exodus ship lelo.
Thora bara bomb banana chahye tha.
Rabta ab bhi muntaqil hai.
Pageant ke dauran cut gaya tha.
Sab se acha Unity Day.
Jashan mananay ka yeh kya sahi waqt hai kya?
Mera matlab woh Grounder.
Grounders. Ab tak tou woh ghar bhi pohonch gaya hoga
Log jama kar raha hoga.
Fikar nahi karo. Mainay sambhala hua hai.
Aik drink kyun nahi pee leti?
Tumhein zaroorat bhi hai.
Aik se kaam nahi chalay ga.
Tou aur pee lena.
Clarke, Exodus ship jis par tumhari ami hain
dou din mein ayegi.
Aur uskay baad saari party khatam.
Thora maza kar lo, mauqa acha hai.
Tumhein haq hai.
Haan...
...theek hai.
Tumhein bhi, waisay.
Jab Grounders ayengay tab mera maza shuru hoga.
Theek hai.
Unity Day.
Unity Day par bhi goliyan bana rahi ho.
Grounders ko nahi parwa Unity Day ki.
-Bellamy ne kaisay tumhein raazi kar liya? -Apni marzi se kar rahi houn.
Larnay ke liye tou tayar rehna hoga na?
Ya tou unsay baat kar ke dekh sakte hain.
Woh khanjar ghonpna ziada pasand karte hain.
Danga fasad hee ki zaban samajhte hain woh log.
Woh humaray baaray mein bhi yehi sochtay hongay.
Agar yehi sab chalta raha tou
aik doosray ki qabray khodtay rahengay zindagi bhar.
Tumnay nahi dekha tha, Finn.
Usko nahi parwa thi uskay saath jo ho.
Woh tumhay maarnay dene wala tha.
Apnay aap ko bacha raha tha.
Uski himayat kyun kar rahay ho?
Khair chhoro.
Umeed hai tum jaanti ho tum kya kar rahi ho.
Jaanti houn.
Behtar hua?
Tumhay bhi jangju bana diya humne.
Finn?
Lincoln, ruk jao, ruk jao!
Yeh mera dost hai.
Tum yeh bhool gaye thay.
Tum yahan kya kar rahay ho?
Main bhi yehi sawal tumse pooch sakta houn.
Main yeh bhi pooch sakta houn ke tum kabse jaanti thi
ke yeh angraizi bol sakta hai,
Par main poochunga nahi.
Jab tumharay log humay pakar rahay thay tou tumnay yeh bajaya.
Humari jaan bachayi.
Tum jaisay aur hongay.
Mainay tumhein chakhu maara.
Aur humnay tumhay dard pohonchaya.
Aur agar hum dono theek se baat kar sakte hain
tou umeed hai.
Tareekh se seekhna hai, dohrana nahi hai, haina?
Woh kaisay mumkin hai?
Sab se pehle tou bay ja qatal o ghaarat khatam karna hoga.
Aman qaim karne ka meray paas ikhtiyar nahi hai.
Phir mujhay us ke paas le jao jiskay paas yeh ikhtiyar hai.
Sunno meri baat. Humaray baaqi log bhi arahay hain.
Pehla jahaz 2 din mein pohonch jayega.
Sahi keh raha hai.
Aur humlay ke baad,
woh sirf sipahi bhej rahay hain,
Jo qanoon naafiz karengay.
Ark ka maqsad hai zinda rehna kisi bhi tarah.
aur woh unn logo ko maareingay jo usool torain gay.
Jab woh log utrayngay
aur agar unhay khatra mehsoos hua
tou jang chhir jayegi,
aur main aisa hargiz nahi chahta.
Tum bhi nahi,
tabhi tumnay woh horn bajaya.
Aik baar fauj agayi tou buhat dair hojayegi
unhay rokna humaray bus se bahar hojayega
par agar unhonay yahan aman dekha,
tou shayad humay mauqa miljaye.
Theek hai.
Tum apna qaid lao, main apna.
Kya...Bellamy? Woh kabhi nahi maannay ga.
Nahi...tumhara bhai nahi.
Clarke.
Dekho. Agar sab theek hai.
-Samjhay. -Yahan sab theek hai.
Sir, dropship clear hai.
Humnay achi tarah chaan been ki hai.
Chalo bacho, khel ka waqt khatam.
Sab kaam par wapis. Ship ko uranay ki tayari karo.
Mujhay is waqt medical mein hona chahye, yeh samaan bandhnay nahi.
Mutasir logon ka khayal rakha ja raha hai
aur jo ja bahaq huay unka kya kar sakte hain.
Marcus.
Buhat afsos hua.
Vera buhat achi aurat thi.
Launch mein takheer karni chahye
jab tak dehshat gardon se baat na hojaye
jinhonay bomb lagaya.
Mainay pata karwaya hai
aur abhi abhi khabar mili ke.
Uska naam Cuyler Ridley hai.
Aik mechanic jis ne apni biwi kho di thi.
Haan. Main pehchanta houn.
Tumhay aisa kyun lagta hai ke usnay kiya tha?
Kyun ke usnay khud bataya.
Tum waisay thi kahan, Diana?
Pageant chhor kar kyun gayi jaldi?
Acha hua warna main bhi marri hui hoti.
Shayad hum dono ki qismat achi thi.
Aas paas hee rehna.
Main jaongi bhi kahan, Kane?
Dhiyaan se.
Ridley khatarnak hai.
-Tumhay tou nahi milega yeh wala. -Bilkul, milega.
Nahi, is baar nahi.
Yeh cheez.
Kya baat hai? Madam tou party kar sakti hain.
Acha laga.
Tou kya karogay
jab guard aur commandeer neechay ayengay ikhtiyaar wapis lene,
haan?
Aik aur banaonga.
Theek hai, tayaar ho?
Oh. Nahi. Rukko.
Main pehle bhi kar chuki houn yeh.
Kya baat hai?
Chalo tou saath.
Maazarat.
-Kuch hua kya? -Meray saath chalo,
par abhi nahi bata sakta, theek hai?
Finn, batao.
Hey, nahi karo.
Grounders ke saath meeting rakhwayi hai.
Meeting? Main samjhi nahi.
Kis ke saath? Kaisay?
Main us hee grounder ke saath tha
jo humaray saath dropship mein tha.
-Uska naam Lincoln hai. -Aik second.
-Usnay tum se baat ki? -Woh ehem nahi.
Agar humay aman chahye...
Finn, hum kaisay rahengay aman mein
jab ke unn logon ne humein maarnay ke ilawa kuch nahi kiya
Aur koi tareeqa hai yeh sab roknay ka phir?
Haan, guns ke saath jo guard la rahay hain.
Kya tum waqai jang chahti ho?
Kyun ke jis tarah cheezein horahi hain, tou woh din duur nahi.
Main...jaanta houn ke mushkil hoga
par yehi humari dunya hai ab...
Meray khayal se hum is baar behtar kar sakte hain.
Us par bharosa kar sakta houn.
Main nahi.
Agar jaatay bhi hain...
tou peechay bandon ka bhi intezam karna hoga.
Nahi, nahi. Guns nahi le ja sakte.
Yeh baat nahi hui thi,
aur agar yeh karna hai
tou imandari se karna hoga.
Theek hai.
Theek hai...main apna samaan leloun
phir gate par miltay hain.
Sahi hai.
Hey...tum se baat karni hai.
Maza araha hai, shehzadi?
Main sanjeeda houn.
Hamesha hee hoti ho, tou karo.
Finn ne Grounders ke saath meeting rakhi hai.
Main ja rahi houn baat karne.
Kyunke tumhare khayal mein naizay se logon ko
maarne ka matlab dosti ka haath barhana hai?
Tumhara dimagh kharab hogaya hai?
Meray khayal se is cheez ko mauqa dena chahye.
Mera matlab, humein aakhir rehna in hee ke saath hai.
Tumhay cheer phaar dengay,
aur phir latka dengay.
Haan, tou isliye tumharay paas aayi houn.
Main chahti houn tum humaray peechay aao aur nazar rakho.
Kya Finn jaanta hai is baaray mein?
Finn ko jaannay ki zaroorat nahi hai
aur, Bellamy,
guns ke saath aana.
Hey, hey! Tou yeh rahi tum.
Acha, sunno.
Hum drunkball khel rahay hain.
Monroe se shart lagayi hai ke meri team
Unity Day ka title jeetay gi.
Yeh tumharay liye.
Main jaanta houn tum jaisay mechanics
buhat zabardast ho ismay,
tou kya kehti ho?
Kya khayal hai?
Is se tou ziada hee maza ayega tum jo bhi kar rahi ho.
In goliyon ka barood dekh rahi houn.
Tou jab Grounders humay maarnay ayengay
tou hum tayar hongay pehle se.
Yeh tou bohot kamaal ki baat hai.
Jaanti bhi ho na ke kya kar rahi ho?
Sab mujhse yehi kyun poochtay hain...
Manhoos!
Tumhay madad chahye ab jab ke tum ne khud ko taqreeban uraa hee diya tha?
-Main karloungi. -Hey. Tumse behtar mechanic nahi koi,
magar is kaam mein aik chemist ki zaroorat hai.
Chemistry class mein kaisi thi?
Aray, aray...tumhari qismat achi hai meri dost.
Kyun ke main chemistry mein buhat acha houn.
Oh! Nahi.
Yeh tou bekar hai.
Yeh jo badbu arahi hai
barood purana hochuka hai.
Nakara goliya banati houn phir.
Jab meray waldein yahan ayengay,
tou naya barood bana dengay.
Dad tou yahan loha dekh ke deewanay hojayengay.
"Meri saltanat lohay keliye." Heh.
Hamesha yeh kehtay thay.
Tum batao?
Tumhara koi khandan hai?
Nahi...sirf Finn.
Khair, hum sab aik doosray ke saath hee tou hain?
Jasper, tum meray saath arahay ho.
Acha?
Tumnay ghaar mein acha kaam kiya tha us grounder ke saath.
Mainay tou bus uskay sarr par maara tha.
Agar kuch maarnay ja rahay ho
tou aik baar phir soch lo. Woh abhi tak test nahi ki hain.
-Phir woh dou jo kaam karti ho. -Chahye kyun hain?
Tumhara boyfriend buhat pagal hai.
-Phir main saath chalungi. -Clarke ko bhi letay hain saath.
Clarke Finn ke saath hai, haina?
Mujhay buhat khushi hogi agar tum sahi ho,
par yeh aik jaal bhi tou ho sakta hai?
Haan... par kyunke aaj Unity Day hai,
tou aaj umeed ziada hai.
Dikhao mujhay.
Waqai, Finn, tum buhat ziada aas laga bethay ho
aik aisay shakhs se jo tumhay khanjar maar chuka hai.
Tum bilkul Bellamy ki tarah baat kar rahi ho.
Main tou bus humein zinda rakhne ki koshish kar rahi houn.
Main bhi.
Chalo kisi cheez mein tou kaam aye.
Maazarat Clarke ka zikar karne ke liye
Buhat ajeeb tha.
-Chup karo. -Tum dono chup karo.
Aankhein khol ke rakho.
Tum bomb lagatay huay paye gaye, Ridley.
6 log halaq huay tumhari wajah se.
7 honay chahye thay.
Jaha khush qismat hai ke uss ne taqreer chhoti kardi.
Jaanta hoon tum afsurda ho jo kuch section 17 mein hua.
Apni biwi kho di. Main houn afsurda,
magar yeh sirf us wajha se nahi kiya.
hum sab Ark pe kaam karne walay tang agaye hain,
humaray bachon ko zameen par marnay ke liye bhej diya,
Aur pehli dropship par kon hai?
Hum nahi.
Baar, baar, Jaha aur tum sab council pe
humay dhoka detay rahay.
Aaj tum sab par qayamat barpa hogi.
Batao...
Tumhari madad kisnay ki?
Tum akelay nahi thay.
Tumhein kuch nahi pata.
Tumhein tou ab bhi lagta hai yeh Chancellor ke baaray mein hai.
Yeh gayi power.
Yeh ishaara hai.
Chhor dou usay. Woh waisay hee marray ga.
Kya hua?
Pata nahi,
magar power cut gayi
kaafi stations ki...
Farm, hydra, mecha.
Hum hawa ka rukh yahan kar sakte hain
par wahan ka darjay hararat tezi se gir raha hai.
Sab jamm ke marr jayengay.
Sab ko stations se nikaalo.
Kane kahan hai?
Woh bomber se pooch gajh kar raha hai.
Sir...
Prison station mein bhi bijli kat gayi.
Marcus!
Baghawat horahi hai.
Diana Sydney... woh...kar rahi hai yeh sab.
Exodus ship lena chahti hai.
Yeh kya kar rahay ho?
Yeh ab humari ship hai.
Chancellor agayi hain.
Kitnay log sawar hain abhi?
50 feesad se bhi kam ma'am.
Sab musafir khanon mein hain.
Samaan ke baaray mein batao.
Sab agaya hai bus.
Tamaam khanay achi tarah dekh lo.
Un sab ko bahar phenk dou Ark mein service hatches se
jo humara wafadar nahi.
Lieutenant, tum order dedo.
Darwazay band karo, aur launch ki tayari shuru karo.
5 minute mein.
Jaanay dou!
Woh apna faisla kar chuka hai.
Woh Jaha ko khabar dega.
Koi fark nahi parta.
Yeh Exodus ship ab tum logon ki hai.
Tum log ho insaniyat ki baqa karne walay,
aur aaj tum sab ko ghar le kar jaongi.
Acha tou is tarah tumnay yeh mulaqat rakhi.
Tumnay iski bhagnay mein madad ki?
Main is par bharosa karti houn, Clarke.
Aaj kal yeh buhat chal raha hai.
Koi aaraha hai.
Octavia kya kar rahi hai yahan?
Chalo yeh tou pata chala ke woh bhaaga kaisay.
Rukko. Woh dekho.
Oh, meray Khuda. Ghoray!
Hey. Humnay bola tha koi hathyar nahi.
Mujhay tou yehi bataya gaya tha.
Khair, ab dair ho chuki hai.
Woh akeli jayegi.
-Kuch nahi hoga. -Clarke...
Hey...abhi mauqa hai kuch sahi karne ka.
Tumhara naam Clarke hai?
Haan.
Main Anya houn.
Humnay shayad shuruat sahi nahi ki,
par hum chahte hain ke ab aman ke saath mil kar rahein.
Main samajhti houn.
Tumnay aik aisi jang chhair di jo tum khud khatam karna nahi jaanti.
Kya? Nahi. Humnay kuch nahi shuru kiya.
Tum logon ne hum par humla kiya, bila wajha.
Bila wajha?
Tumharay missiles se
humara poora gao jal gaya.
Flares se?
Nahi. Woh tou ishara tha humari families ko batanay ke liye.
-Humay bilkul bhi andaza nahi tha... -Tum log humlawar ho.
Tumhara jahaz humare ilaqay mein utra.
Hum nahi jaantay thay ke yahan koi hai bhi.
Humay laga yahan koi rehta hee nahi hai.
Tum jaanti thi jab tumnay fauj bheji
humara banda pakar ke aziyat denay ke liye.
Yeh sab jang ki alamat hain.
Main samajh sakti houn.
Tabhi hum chahte hain ke yeh sab khatam karein.
Mainay bataya ke sab buhat tezi se hua.
Nahi jaanta agar Dr. Griffin us lamhay andar thi.
Mazarat chaahta hoon.
Sir, Exodus ship mukamal taur par charge ho chuki hai.
aur woh urnay ki tayari kar rahay hain.
Yeh darwaza agar khul gaya tou launch ruk jayega?
Haan.
Phir kholo jaldi se.
Nahi khol sakte, ismein pressure barh gaya hai
ab sirf andar se khulay ga.
Koshish karte raho!
-Launch mein kitni dair hai? -2 minute.
Diana, kholo darwaza!
Sitrep forthcoming, ma'am.
Bus thori dair mein launch karne walay hain.
Upper levels clear? Theek hai. Achi tarah dekho
-aur tamam hatches band karo. -Jee, sir!
Sab apni jagah par beth jaye.
Hey! Tum kya kar rahi ho yahan?
Abby?
Diana, yeh nahi karo.
Ab tou hogaya hai.
Isay yahan se bahar nikalo.
Nahi. Humay doctor ki zaroorat parh sakti hai.
Humaray saath chalo.
Jaha se kya wafadari.
Tumharay shauhar ko maar chuka hai, tumhein dhoka diya hai.
Tum bhi humari tarah ho.
Apni beti ka socho, Abby.
Tum dobara Clarke se mil sakti ho aaj.
Main bilkul bhi tumhari tarah nahi houn.
Abby!
Chalo! Chalo!
Pry bar ghusair diya hai!
Koi aur jack pana la kar de!
Lincoln ne bataya ke tumharay aur bhi jangju ararahy hain.
Guard, haan, magar kisan bhi,
doctors, engineers.
Hum aik doosray ki madad kar sakte hain.
Par haalat e jang mein nahi.
Kya tum qasam kha sakti ho ke jo log arahay hain
woh hum par humla nahi karengay aur
humaray huay muhaiday ka ehteram karengay?
Main qasam khaati houn ke main poori koshish karoungi
baaqiyon ko raghib karne ke liye.
Main aisa itehad kyun karoun
jo tumharay log yahan pohonch kar aik lamhay mein torr deingay?
Grounder ki shehzadi ghusay mein lag rahi hai.
Yeh humari shehzadi ka kamal hai.
Agar tum pehla waar karogi
tou jo log aarahay hain woh phir waqt zaya nahi karengay.
Humari technology... woh sab ko khatam kar dengay.
Woh pehle nahin hongay jo yeh koshish kareingay.
Oh, nahi. Nahi. Yeh tou buhat bura hai.
Kya bakwas kar rahay ho?
Darakht par Grounders hain.
-Kya? -Kidher?
-Kya poora yaqeen hai tumhein? -Mujhay kuch nahi dikhayi de raha.
Woh maarengay! Clarke, bhaago!
Bhaago!
Clarke, neechay ho!
Finn, peechay hatto!
Chalo, chalo!
Oh, Khuda! Lincoln! Tumhein laga hai.
Yeh tou kharoch hai.
Theek hai. Bhaago. Rukna nahi jab tak apni deewari tak na pohonch jao.
Jao! Is ko saath le kar jao!
Lincoln, nahi!
Jao!
Jack mil gaya!
Abby kahan hai? Usay bahar bhejo!
Tum pehle darwaza band karo.
Nahi, nahi, nahi. Unhonay abhi tak decouple nahi kiya.
Kya matlab?
Matlab ke dropship ab bhi Ark se bandhi hui hain
humaray tamam zarooriyat ke system ke saath...
Bijli, paani, hawa.
Agar woh usay launch karte hain, tou Ark toot jayegi.
aur sab yahan maaray jayengay.
-Kya yahan se kar sakte hain? -Haan, par us mein ghantay lagayngay
aur woh intezar nahi karne waalay!
Diana, please!
Tum nahi chahogi ke sab tumhein is tarah yaad rakhein.
Aisa nahin hoga...
yeh sab tumahra kiya dhara hai, Jaha.
Tumnay haqeeqat ka waada kar ke,
sirf jhoot bolay!
Tumnay mujhay marwanay ki koshish ki!
Bomb phaara,
6 bay gunnah logon ki jaan li,
aur ab is space station par bhi sab ko maarna chahti ho
apni ana ki khatir?
Woh ab bhi jhoot bol raha hai.
Itni dropships hee nahi ke sab ko
neechay bheja jaye.
Yeh kya bol rahi hai?
Bharosa rakho, iska hul nikaal lengay.
Hum bach niklengay, hamesha ki tarah!
Chalo! Chalo!
Is par bharosa nahi kar sakte.
1,000 log, zyada tar kaam karne waalay tumhari tarah,
ko yeh yahin chhor dengay.
Tum log ab bhi apnay aap ko bacha sakte ho.
Tum dono par bharosa nahi hai.
Aakhri power generator bhi gaya.
Main zameen par jaonga!
Nahi!
Launch!
Sir, humay foran nikalna hoga!
Sab niklo!
Sab containment doors ke peechay.
Chalo, chalo, chalo!
Please, sir.
-Kuch bolna hai kya? -Mainay guns laanay se manna kiya tha!
Mainay tumhein bola tha ke Grounders par aitebar nahi kar sakte.
Main theek thi.
Mujhay kyun nahin bataya ke tum yeh karne wale ho?
Koshish ki thi par tum itni masroof thi goliyan bananay mein.
Tumhari qismat achi hai ke woh saath le aayi.
Woh tumhein maarnay aye thay, Finn.
Tumhein nahi pata Jasper ne pehlay goli chalayi!
Tumnay sab barbaad kar diya.
Mainay tumhari jaan bachayi!
Shukriya bol sakti ho.
Khair agar ab tak jang nahi thi,
tou ab zaroor hojayegi.
Tumhein Grounders pe nahi,
sirf mujh par bharosa karne ki zaroorat thi.
Jaisay mainay kaha tha, sab se acha Unity Day.
The Exodus ship?
Tumhari mom jaldi agayi.
Yeh kya.
Buhat taiz arahi hai.
Bina parachute?
Kuch sahi nahi lag raha.